**Darul bobițelor rubinii**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E iulie și zmeura s-a copt,

Arbuștii, chiar de-nțeapă, îi suport

Pentru parfumul ce îl simt în jur,

Pentru bobițele ce au contur

De mici bijuterii ce-s îmbinate

În rubinii fructe drept nestemate!

Aroma zmeurii o simt în gură,

Dorința de-a gusta e așa de pură

Că mâinile amândouă se grăbesc

Să strângă fructele ce le doresc!

Gustul cel acru dar și aromat,

Mirosul cel plăcut, neconfundat

Al zmeurii zemoase, mă alintă

Cu tinerețea veșnic tăinuită

În fiecare boabă rubinie

Ce-i dată de natură să învie

A simțurilor coarde ce vibrează...

e darul care-încet se savurează!